Z A P I S N I K  

 2. sjednice Vijeća Mjesnog odbora Trnjanska Savica
održane u petak, 9. srpnja 2021. 

u prostorijama Mjesnog odbora Trnjanska Savica, ulica Vladimira Ruždjaka 21, Zagreb
s početkom u 18,00 sati
NAZOČNI ČLANOVI VIJEĆA: Martina Belošević, Luka Burnać, Suzana Dobrić, Luka Nimac, Sanja Sladić, Željka Strižak Balog, Dunja Vuković, Mile Žarak
OSTALI NAZOČNI: Valentina Pavlović Vinogradac, djelatnica Gradskog ureda za mjesnu samoupravu; Liliana Stanić
OPRAVDANO ODSUTNA: Tatjana Kralj
Predsjedava: Luka Nimac, predsjednik Vijeća Mjesnog odbora Trnjanska Savica
Zapisnik vodi: Valentina Pavlović Vinogradac, djelatnica Gradskog ureda za mjesnu samoupravu
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te potom otvara 2. sjednicu Vijeća Mjesnog odbora Trnjanska Savica, te poziva članove Vijeća da prihvate Zapisnik 1. konstituirajuće sjednice.

Vijeće jednoglasno prihvaća tekst zapisnika 1. konstituirajuće sjednice Vijeća Mjesnog odbora Trnjanska Savica, koja je održana u petak, 25. lipnja 2021.
Na prijedlog predsjednika, Vijeće jednoglasno utvrđuje
D N E V N I    R E D

1.
Polaganje prisege članova vijeća

2.
Raspored dežurstva članova Vijeća Mjesnog odbora Trnjanska Savica,

3.
Prijedlog zaključka o odobravanju jednokratnog korištenja prostora mjesne samouprave,

4.
Izvještaj o radu i aktivnostima u prethodnom mjesecu,

5.
Održavanje zelenih površina na Trnjanskoj Savici,

6.
Stanje prethodno donesenih zaključaka u vezi tri platoa,

7.
Prijedlog građanke Liliane Stanić za intervencijama u parku Marije Ružičke Strozzi

8.
Termin održavanja iduće sjednice Vijeća

9.
Pitanja i prijedlozi.
Ad 1. Polaganje prisege članova vijeća,

Predsjednik utvrđuje da gospođa Tatjana Kralj nije pristuna, te će se polaganje prisege održati na prvoj idućoj sjednici Mjesnog odbora Trnjanska Savica. 
Ad. 2. Raspored dežurstva članova Vijeća Mjesnog odbora Trnjanska Savica,
Predsjednik daje uvodno obrazloženje te daje prijedlog zaključka o rasporedu.
Pod ovom točkom nije bilo rasprave.
Predsjednik daje na glasovanje prijedlog zaključka.

Vijeće jednoglasno donosi

ZAKLJUČAK

o rasporedu dežurstva članova Vijeća Mjesnog odbora Trnjanska Savica

1. Članovi Vijeća Mjesnog odbora Trnjanska Savica dežurat će i primati građane u prostorijama Mjesnog odbora Trnjanska Savica, Ulica Vladimira Ruždijaka 21, Zagreb, u terminu: svakog prvog utorka u mjesecu od 18 do 20 sati.
2. Dežurstvo provode po dvoje članova/ica Vijeća MO sljedećim redom koji se po potrebi ponavlja sve dok vrijedi ovaj zaključak:

Martina Belošević - Luka Nimac

Luka Burnać - Sanja Sladić

Suzana Dobrić - Željka Strižak Balog

Tatjana Kralj - Dunja Vuković

Luka Nimac - Mile Žarak

Sanja Sladić - Martina Belošević

Željka Strižak Balog - Luka Burnać

Dunja Vuković - Tatjana Kralj

Mile Žarak - Suzana Dobrić

3. U slučaju blagdana, praznika, neradnih dana koji padaju na dan dežurstva kao i zakazanih sjednica Vijeća MO, dežurstvo se neće održati u tom mjesecu.

4. U slučaju spriječenosti (bolest, put) član/ica Vijeća koji treba biti dežuran/dežurna, obavezan/na je o tome obavijestiti predsjednika MO i dogovoriti zamjenu s nekim od vijećnika. Spriječeni/a vijećnik/ca dužan/na je odraditi dežurstvo u drugom terminu.

5. Dežurstva započinju od rujna 2021. godine.

6. MO Trnjanska Savica obavijestit će građane o dežurstvu na oglasnoj ploči Mjesnog odbora.

7. Ovaj zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 3. Prijedlog zaključka o odobravanju jednokratnog korištenja prostora mjesne

samouprave,

Predsjednik daje uvodno obrazloženje te otvara raspravu.

Djelatnica Gradskog ureda za mjesnu samoupravu, uz dopuštenje predsjednika, daje dodatno objašnjenje Zaključka.

Pod ovom točkom nije bilo rasprave.

Predsjednik zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o odobravanju jednokratnog korištenja prostora mjesne samouprave

1. Vijeće je suglasno da predsjednik Vijeća u hitnim slučajevima, između sjednica, u što kraćem roku, bez prethodne odluke Vijeća, odobrava zahtjeve za jednokratnim korištenjem prostora Mjesnog odbora Trnjanska Savica.
2.  Predsjednik je dužan izvijestiti Vijeće o zahtjevima iz točke 1. ovog zaključka i o izdanom odobrenju od strane Gradskog ureda za mjesnu samoupravu na prvoj sljedećoj  sjednici Vijeća.
3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a.
Ad 4. Izvještaj o radu i aktivnostima u prethodnom mjesecu
Predsjednik daje izvještaj o radu Vijeća Mjesnog odbora Trnjanska Savica u prethodnom mjesecu vezano uz upite građana i postupanje prema istima, a sukladno ovlastima (rješavanje upita vezanih uz košnju trave, obnova klupa u parku, odgovaranje na upite građana te uvrštavanje problematike na dnevni red sjednice, očevid za stajalište školskog busa shodno izgradnji nove škole, organizacija prostora i sl.). 
Vijećnici pohvaljuju predsjednika za odrađen posao u prethodnom mjesecu.
Ad 5. Održavanje zelenih površina na Trnjanskoj Savici,
Predsjednik daje uvodno obrazloženje točke. U raspravi sudjeluju svi prisutni.
Predsjednik zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o zahtjevu za dostavljanje operativnog plana održavanja javnih zelenih površina za 2021. godinu
1. Vijeće Mjesnog odbora Trnjanska Savica traži od Zagrebačkog Holdinga d.o.o. podružnice Zrinjevac da dostavi operativni plan radova održavanja javnih zelenih površina za 2021. godinu, za područje Mjesnog odbora Trnjanska Savica, osobito za najveće zelene površine u naselju (Park Marije Ružičke Strozzi, park istočno od škole, roštilji). Molimo da u dostavljene materijale budu uključeni obuhvat radova, raspored i planirano vrijeme izvođenja za sljedeće radove:
- ručno čišćenje javnih zelenih površina

- grabljanje i odvoz lišća

- održavanje i njega travnjaka

- održavanje i njega drveća

- održavanje i njega grmlja i ukrasne živice
Ad 6. Stanje prethodno donesenih zaključaka u vezi tri platoa,
Predsjednik daje uvodno obrazloženje točke. U raspravi sudjeluju svi prisutni.

Predsjednik zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o hitnim mjerama održavanja na platoima na području Trnjanske Savice

1. Vijeće traži od Gradskog ureda za prostorno uređenje, izgradnju Grada, graditeljstvo, komunalne poslove i promet postavljanje podiznih stupića na platou kod Zinke Kunc broj 2-4 radi sigurnosti pješaka i sprječavanja daljnje štete na platou uzrokovane prolaskom vozila

2. Vijeće traži od Komunalnog redarstva da odmah započne sa učestalim kontrolama ilegalno parkiranih vozila na platou kod Zinke Kunc broj 2-4 radi sigurnosti pješaka i sprječavanja daljnje štete na platou uzrokovane prolaskom vozila

3. Vijeće traži od Gradskog ureda za prostorno uređenje, izgradnju Grada, graditeljstvo, komunalne poslove i promet - sektora za građenje komunalne infrastrukture i održavanje javnoprometnih površina, javnih objekata i javne rasvjete uklanjanje kamenja i popravak sigurnosne ograde na platou kod Zinke Kunc broj 2-4

4. Vijeće traži od Zagrebačkog Holdinga - podružnice Vodoopskrba i odvodnja preventivno čišćenje i održavanje slivnika na platou kod Zinke Kunc broj 2-4, Zvonimira Rogoza broj 1-7 i Vladimira Ruždjaka 21

Ad. 7. Prijedlog građanke Liliane Stanić za intervencijama u parku Marije Ružičke Strozzi,
Predsjednik daje uvodno obrazloženje točke te čita upit građanke Liliane Stanić koja je prisutna na sjednici. Nakon toga daje riječ gospođi Stanić koja dodatno objašnjava problematiku vezanu uz park Marije Ružičke Strozzi. 

Predsjednik zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK

o zabrani pristupa pasa na dječjem igralištu u parku Marije Ružičke Strozzi

1. Vijeće Mjesnog odbora Trnjanska Savica traži od Zagrebački Holding d.d. - podružnice Zrinjevac postavljanje znakova zabrane pristupa pasa dječjem igralištu u parku Marije Ružičke Strozzi na način da se postavi dovoljan broj znakova uz igralište kako bi bili dobro vidljivi iz svih pravaca.

2. Vijeće Mjesnog odbora Trnjanska Savica traži od Komunalnog redarstva učestale kontrole pristupa pasa prostoru dječjeg igrališta u parku Marije Ružičke Strozzi

Ad. 8. Termin održavanja iduće sjednice Vijeća,

Predsjednik predlaže da se iduća sjednica Vijeća održi 23. kolovoza 2021. godine. Članovi Vijeća složili su se s prijedlogom predsjednika. 
Ad. 9. Pitanja i prijedlozi,
Predsjednik potiče članove Vijeća da iznesu svoje pitanja i prijedloge. 
Članovi vijeća iznijeli su sljedeće: problematika gomilanja glomaznog otpada kao važna točka budućih sjednica. Zatraženi su: troškovnik najma prostora Mjesnog odbora, dokumentacija za akciju „Izrada troškovnika za sanaciju ulaza u stambenu zgradu“ na lokaciji Vladimira Ruždijaka 39 od djelatnice Ureda, te popis inventara u mjesnom odboru Trnjanska Savica od prisutne djelatnice Ureda.
Sjednica je završila u 20:30 sati.

KLASA: 026-02/21-002/1093
URBROJ: 251-06-11-1710-21-3

U Zagrebu, 9. srpnja 2021.
Zapisnik sastavila:
Valentina Pavlović Vinogradac, mag.soc.,v.r.
                                                                                                           Predsjednik
                                                                                    Vijeća Mjesnog odbora

                                                                                                       Trnjanska Savica
                                                                                            Luka Nimac, mag.ing.comp.,v.r.

